Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 90/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»VIILE TIMIŞULUI«

PGI-RO-A0108-AM01

Meddelelsesdato: 16. december 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Indførsel af nye primære druesorter til vinfremstilling

Specifikationen suppleres med de nye primære druesorter Tămâioasă românească, Traminer roz, Viognier, Cabernet Franc, Negru de Drăgășani og Alicante Bouschet. Områderne med disse sorter er blevet genplantet gennem programmer, der støttes af europæisk finansiering — nogle af disse områder med lokale sorter, som har et betydeligt aromatisk potentiale for så vidt angår den beskyttede geografiske betegnelse, hvilket navnlig skyldes jordbundstyperne, og andre med internationale sorter, der er særligt tilpassede til områder med en topografi med bløde, solbeskinnede skråninger og plateauer med et klima, der specifikt passer til høstmodningsmånederne.

Endvidere har der siden 2013 været anvendt vinark til at overvåge sporbarheden af vine fremstillet af sorterne Cabernet Franc, Negru de Drăgășani, Tămâioasă românească og Traminer roz, der har en fyldig aromatisk smag, om end på bekostning af sukkerdannelsen, for så vidt angår alkoholindhold, det samlede indhold af syre/indhold af flygtig syre, sukker og samlet SO2-indhold.

Denne ændring vedrører kapitel IV i produktspecifikationen og punkt 7 i enhedsdokumentet.

2. Afklaring vedrørende fremstilling af stille vin

Definitionen af den stille vin, der fremstilles under den beskyttede geografiske betegnelse, er blevet omformuleret med henblik på en yderligere afklaring af, hvordan denne vin fremstilles.

Denne ændring vedrører kapitel I i produktspecifikationen og berører ikke enhedsdokumentet.

3. Ændring af det afgrænsede område, så udvidelsen heraf fremgår

Landsbyen Bencecu Mi, der ikke længere eksisterer under dette navn som følge af en administrativ-territorial omfordeling, skal fjernes fra det afgrænsede geografiske område.

Endvidere udvides det afgrænsede geografiske område til at omfatte landsbyen Jamu Mare i amtet Timiș, da denne lokalitet har jordbunds- og klimaforhold, der minder om resten af BGB-området, og da lokaliteten ligger i kort afstand fra landsbyen Silagiu, der er en del af det afgrænsede BGB-område.

Kapitel III i produktspecifikationen og punkt 6 i enhedsdokumentet er blevet ændret.

4. Ændring af vinudbyttet, så det afspejler væksten

Visse kloner, der giver en højere beplantningstæthed pr. hektar, er blevet plantet under de omstillings- og omstruktureringsprogrammer, der er gennemført i det afgrænsede område for den beskyttede geografiske betegnelse. Der er anvendt kloner med en øget evne til at udnytte jordens mineral- og næringsindhold (kiselholdige sten) samt vinklimaindekserne i området. På baggrund af det maksimale antal frugtskud pr. plante samt af klaser på skuddet med en minimum- og maksimumsvægt for klaserne og i forbindelse med den enkelte sorts biologiske specificitet skal vinproduktionen øges til et maksimalt niveau, samtidig med at BGB-kvaliteten bevares for alle autoriserede vinsorter.

Den øgede vinproduktion skal bevare sortens karakter og bringe det pågældende områdes særlige karakter frem med hensyn til mikroklima og jordbundstype.

Kapitel IV og V i produktspecifikationen og punkt 5 i enhedsdokumentet er blevet ændret.

5. Tilføjelse af en betingelse vedrørende totalt alkoholindhold

Hvis vin fremstilles uden tilsætning, skal der tilføjes en betingelse om, at det totale alkoholindhold ikke må overstige 20 % vol. for disse BGB-vine.

Kapitel X i produktspecifikationen og punkt 5 i enhedsdokumentet er blevet ændret.

6. Fuldstændiggørelse af tilknytningen til det geografiske område

Tilknytningen til det geografiske område fuldstændiggøres med henblik på at sikre overholdelse af lovgivningen for en BGB. For at kunne fremvise de nødvendige oplysninger indføres tilføjelser med hensyn til detaljerne vedrørende vinenes karakteristika og årsagssammenhængen mellem området og produktet.

Kapitel II i produktspecifikationen og punkt 8 i enhedsdokumentet er blevet ændret.

ENHEDSDOKUMENT

1. Produktets betegnelse

Viile Timişului

2. Type geografisk betegnelse

BGB — Beskyttet geografisk betegnelse

3. Kategorier af vinavlsprodukter

1. Vin

4. Beskrivelse af vinen/vinene

Analytiske og organoleptiske kendetegn

Vine med den beskyttede geografiske betegnelse »Viile Timişului« er stille vin udelukkende fremstillet af en fuldstændig eller delvis gæring af friske druer (både knuste og ikkeknuste) eller af druemost, der er høstet fra vingårde beliggende i området og dedikeret til dette formål.

Hvidvine — farve strågul, grønlig gul eller med citrongule nuancer eller bleg gul med grønne strejf.

— Næse: specifik muskataroma, citrusblomster, hyldebær eller vilde blomster, aromaer fra hvide ferskner, vinblomster, aromaer af abrikos, modne druer, akacieblomster, sarte aromaer, honningnoter, særlig aroma af grønne æbler.

— Smag: harmonisk, frugtagtig, let syrlig smag af hyldeblomst, smag af abrikoser og sommeræbler, honningnoter, modne abrikoser, citrus med mineralnoter, behagelig, med primære aromaer af rosenblomster, kanel, lime rundet med fremtrædende sekundære aromaer med alderen.

Rødvine — visuel rød-lilla eller rubinrød med strejf af teglrød, granatrød og dyb rød.

— Næse: bouquet af modne blåbær, lette noter af kanel, krydrede noter, aromaer af grøn peber, solbærblade, sorte kirsebær og modne skovfrugter.

— Smag: aromaer af sorte bær, krydderier, med velintegrerede tanniner, noter af træ, hvis de lagres på egetræsfade, højt syreindhold og medium fylde.

Generelle analytiske karakteristika Totalt alkoholindhold, maksimum (i % vol.): 15. Totalt alkoholindhold, minimum (i % vol.): 10. Totalt syreindhold, minimum: 3,5 g/l udtrykt i vinsyre Indhold af flygtig syre, maksimum (i milliækvivalenter pr. liter): 1,2 Totalt indhold af svovldioxid, maksimum (i milligram pr. liter) 300

5. Vinfremstillingsmetoder

a. Særlige ønologiske fremgangsmåder

Vinfremstillingsmetoder

Relevante begrænsninger for vinfremstilling

Det er ikke tilladt at tilsætte saccharose under fremstillingen af vin med den geografiske betegnelse »Viile Timişulu«.

Det totale alkoholindhold må højest være på 20 % vol., hvis vinen er fremstillet uden berigelse.

b. Maksimale udbytter

Chardonnay, Cabernet Franc, Cabernet Sauvignon, Fetească albă, Fetească neagră, Muscat Ottonel, Pinot gris, Pinot noir

200 kg druer pr. hektar

Portugais bleu, Riesling italian, Sangiovese, Tămâioasă românească, Traminer roz

200 kg druer pr. hektar

Cadarcă, Merlot, Negru de Drăgăşani, Riesling de Rhin, Sauvignon, Viognier

250 kg druer pr. hektar

Burgund mare, Fetească regală, Novac

300 kg druer pr. hektar

Mustoasă de Măderat, Syrah/Shiraz, Alicante Bouschet

350 kg druer pr. hektar

Chardonnay, Fetească albă, Muscat Ottonel, Pinot gris, Riesling italian, Tămâioasă românească, Traminer roz

150 hektoliter pr. hektar

Riesling de Rhin, Sauvignon, Viognier

187 hektoliter pr. hektar

Feteasca regala

225 hektoliter pr. hektar

Mustoasă de Măderat

262 hektoliter pr. hektar

Cabernet Sauvignon, Cabernet Franc, Fetească neagră, Pinot noir, Portugais bleu, Sangiovese

144 hektoliter pr. hektar

Cadarcă, Merlot, Negru de Drăgăşani

180 hektoliter pr. hektar

Burgund mare, Novac

216 hektoliter pr. hektar

Alicante Bouschet, Syrah/Shiraz

252 hektoliter pr. hektar

6. Afgrænset geografisk område

1. Podgoria Silagiu, i amtet Timiş, med følgende lokaliteter: — byen Buziaş og landsbyerne Buziaş og Silagiu

2. Podgoria Silagiu, i amtet Timiş, med følgende lokaliteter: — byen Recaş (landsbyerne Izvin, Herneacova, Petrovaselo, Stanciova og Recaş)

3. Podgoria Lugoj, i amtet Timiş, med byen Lugoj

4. Podgoria Giarnata, i amtet Timiş, med følgende lokaliteter: — Giarmata (landsbyen Pişchia)

5. Podgoria Teremia, i amtet Timiş, med lokaliteterne: — Teremia Mare (landsbyen Teremia Mare)

6. Podgoria Jamu Mare, i amtet Timiş, med landsbyen Jamu Mare.

7. Primær(e) druesort(er)

Alicante Bouschet N — Alicante Henri Bouschet

Burgund Mare R — Grosser Burgunder, Grossburgunder, Blaufrankisch, Kekfrankos, Frankovka, Limberger

Cabernet Franc N

Cabernet Sauvignon N — Petit Vidure, Bourdeos tinto

Cadarcă R — Schwarzer Kadarka, Rubinroter Kadarka, Lugojană, Gâmză, Fekete budai

Chardonnay B — Gentil blanc, Pinot blanc Chardonnay

Fetească Albă B — Păsărească Albă, Poama Fetei, Mädchentraube, Leanyka, Leanka

Fetească Neagră N — Schwarze Mädchentraube, Poama Fetei Neagră, Păsărească Neagră, Coada Rândunicii

Fetească Regală B — Königliche Mädchentraube, Königsast, Kiralyleanka, Dănășană, Galbenă de Ardeal

Merlot N — Bigney Rouge

Muscat Ottonel B — Muscat Ottonel Blanc

Mustoasă de Măderat B — Lampau, Lampor, Mustafer, Mustos Feher, Straftraube

Negru de Drăgăşani N

Novac N

Pinot Gris G — Affumé, Grauer Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot Noir N — Blauer Spätburgunder, Burgund mic, Burgunder roter, Klävner Morillon Noir

Portugais Bleu N — Blauer Portugieser, Oporto, Portugieser,

Riesling de Rhin N — Weisser Riesling, White Riesling

Riesling italian B — Olasz Riesling, Olaszriesling, Welschriesling

Sangiovese N — Brunello di Montalcino, Morellino

Sauvignon B — Green sauvignon

Syrah N — Shiraz, Petit Syrah

Traminer Rose Rs — Rosetraminer, Savagnin Rose, Gewürztraminer

Tămâioasă românească B — Busuioacă de Moldova, Muscat blanc à petit grains

Tămâioasă românească B — Rumanische Weihrauchtraube, Tamianka

Viognier B — Bergeron, Barbin, Rebolot, Greffou, Picotin Blanc, Vionnier

Viognier B — Petit Vionnier, Viogne, Galopine, Vugava bijela

8. Tilknytning til det geografiske område

Tilknytning til det geografiske område

Oplysninger om det geografiske område

De specifikke naturkarakteristika er bakkeområdet Banat Plain med højder på op til 150 m, der nyder godt af stærk sol hele året rundt. Området indeholder podsoleret jord, der er rig på jernoxider og mikroelementer. Vingårdene nyder godt af den sydlige, sydøstlige eller sydvestlige eksponering, hvor de fleste plantager er placeret på skråninger og plateauer.

Produktoplysninger

Vine dyrket på jernholdig jord har en kraftig rød farve, er ekstremt fine og har en enestående personlighed.

Sorter som Traminer roz, Cabernet Franc og Viognier er et klart udtryk for områdets potentiale, hvilket understreges af deres typiske karakter.

De typiske karakteristika og særlige smagsnuancer bemærkes i sorter som Cabernet Sauvignon, Cadarcă og Mustoasă de Măderat, der har en middel til høj syrlighed, fyldighed, en kendetegnende græsagtig smag, et strejf af krydderier, skovfrugter, træagtige noter ved lagring, frugtagtige aromaer, mindre fylde og en specifik aroma af vinblomster (Mustoasă de Măderat).

Årsagssammenhæng

Den vedvarende tåge på efterårsmorgenerne ved forbjergene i Silagiu, Buziaş, Recaş, Herneacova og Petrovaselo er med til at skabe det fulde aromatiske spektrum i Sauvignon, Riesling de Rhin, Syrah/Shiraz og Cabernet Franc. Cabernet Franc har konstant samlede syrlighedsværdier på mere end 5 g/l udtrykt som vinsyre.

Mineralindholdet af jorden i Recaş og Petrovaselo afspejles i smagen af sorterne Riesling de Rhin og Cabernet Sauvignon.

Den jernholdige jord ved Izvin og Silagiu sætter sit aftryk på rødvinene af sorterne Novac, Pinot noir, Portugais bleu, Sangiovese, Cadarcă og Merlot. Vine dyrket på jernholdig jord har en kraftig rød farve og er fine vine med en enestående personlighed.

De bløde og solrige skråninger fremmer sukkerdannelsen, hvilket giver et indhold af alkohol på over 13 % vol. for sorterne Cabernet Franc og Traminer roz.

De kolde morgener sidst i august og først i september kombineret med høje dagtemperaturer i områderne Silagiu og Jamu Mare fremmer dannelsen af flavonoider i de hvide druers skal samt dannelsen af sukkerarter, navnlig i sorterne: Pinot gris, Fetească regală og Fetească albă, samt terpener i de aromatiske sorter: Tămâioasă românească, Muscat Ottonel, Sauvignon og Viognier. Tămâioasa românească perfektionerer dens aromatiske nuancer på bekostning af sukkerdannelsen (maks. 12 % vol.), hvilket giver en særlig blød og tør vin, der er fin og elegant.

9. Vigtige yderligere betingelser (emballering, mærkning, andre krav)

Betingelser for afsætningen

Retsgrundlag:

National lovgivning

National lovgivning

Emballering i det definerede geografiske område

Supplerende bestemmelser vedrørende mærkning

Vine med den geografiske oprindelsesbetegnelse »Viile Timişului« må udelukkende markedsføres på flasker, i certificeret emballage (glasflasker, bag-in-box, PET mv. med en maksimumkapacitet på 60 l).

Link til produktspecifikationen

http://onvpv.ro/sites/default/files/caiet_sarcini_ig_viile_timisului_modif_cf_cererii_2_nr._1350_16.06.2017_no_track_changes.pdf

(1) EUT L 9 af 11.1.2019, s. 2.